La Policia Local de l'Eliana va realitzar prop de 9.000 actuacions en 2020
28 de Gener de 2021

La Policia Local de l'Eliana ha tancat la seua memòria anual de l'any 2020 amb un total de 8.949 intervencions, marcada per la gestió de la crisi de la Covid-19 i el control de les mesures de prevenció que han anat adoptat les diferents administracions.

El resum policial recull totes les activitats en matèria de vigilància preventiva, seguretat ciutadana i actuacions que han ascendit a 2.104, més de la meitat en controls policials. Per part seua, les actuacions per serveis de gestió superen els 4.600, mentre que els serveis relacionats amb el trànsit i la seguretat viària s'acosten als 2.150, entre els quals destaquen les denúncies per infraccions de trànsit.

En matèria de robatoris en el terme municipal aquest passat any s'han comés 92 robatoris en interior de domicili, 29 en establiments públics, 25 furts i 57 robatoris en interior de vehicles.

Pel que fa a les actes alçades en durant l'Estat d'Alarma, han ascendit a un total de 330, de les quals el 16% eren a menors de 18 anys i quasi la meitat (44%) a joves d'entre 18 i 25 anys. La majoria d'infraccions corresponen al mal ús de la màscara, l'incompliment del toc de queda o l'aglomeració i reunió de persones.

Quant a les multes imposades per la Policia Local en 2020 ascendeixen a 1.360, la gran majoria d'elles per estacionament indegut principalment en l'avinguda de les Corts Valencianes i als carrers del centre de la localitat.

Tal com ha explicat el regidor de Seguretat Ciutadana, Vicente Zamora, tots els indicadors expressats han superat les xifres d'anys anteriors, deixant constància de “la gran labor que han realitzat nostres quasi 30 agents per a vetlar per la ciutadania durant un any més que complicat, en el qual han sigut claus per a distribuir material sanitari i han jugat un paper informatiu i social en aquesta crisi”.